Location: BULANDSHAHR, BULANDSHAHAR, UTTAR PRADESH (3/2025)
Sector: AGRICULTURE | Category: Cereals | Crop: Paddy (Dhan)
Query type: Cultural Practices
Question: Information about Jayad Paddy cultivation..?
Answer: श्रीमान जी यदि धान की बुवाई, रोपाई विधि से करनी है तो फरवरी के अन्तिम सप्ताह से मार्च के प्रथम सप्ताह से मार्च के प्रथम सप्ताह तक धान की बेहन अवश्य डाल दी जाय, चूंकि अपने यहां इस समय रात में तापक्रम बहुत ही कम रहता है इतने तापक्रम पर बीज का जमाव पूरी तरह नहीं हो पाता है तथा धान के पौधे अच्छी तरह से इस तापक्रम को सहन नहीं कर पाते हैं। अतः उनको क्षति से बचाने के लिए पालीथीन की चादरों या पुआल से ढ़क देना चाहिए जिससे पौधे ठंडक से बच सकें तथा उनकों हवा एवं प्रकाश भी प्राप्त हो सके। 10 बजे दिन से लेकर 3 बजे शाम तक पालीथीन की चादर हटाई जा सकती है, परन्तु 3.30 बजे शाम से पुनः ढ़कना आवश्यक है। यदि बेड़ की बुवाई इस अवधि में पालीथीन की चादरों की कमी अथवा अन्य कारणों से न हो सके तो रोपाई न करके मार्च के प्रथम पखवारे के अन्दर सीधी बुवाई कर देनी चाहिए। 15 मार्च के बाद न तो बेहन डालनी चाहिए न सीधी बुवाई ही करनी चाहिए, क्योंकि इसके बाद बुवाई या रोपार्इ करने से फसल अपना जीवन चक्र जायद में समाप्त नहीं कर पाती, परिणामतः खरीफ की फसल की बुवाई में बाधा पड़ती है।